**Ca o dimineaţă spartă în bucăţi...**

*Valery Becart*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Şi va veni o zi

când vei primi

în obraz

( obrazul ades mângâiat)

toate blestemele mele

ca o dimineaţă

spartă în bucăţi

ca o noapte

tăvălită

prin strigăte de bucurie

şi săbii Ninja...

Şi va veni

o oră

când – învins de soartă

vei deveni

( ce n-ai fi vrut vreodată)

un vis ciudat

fără aripi

agonizând

la picioarele unei dimineţi

sticloase...

... dimineaţă

în care se va reflecta

tăcută, misterioasă

şi gravă

o lacrimă albă

ca o lamă de cuţit...